## Odluka Ustavnog suda Republike Hrvatske broj U-III-70/1994. od 4. svibnja 1994.

### NN 49/1994 (24.6.1994.), Odluka Ustavnog suda Republike Hrvatske broj U-III-70/1994. od 4. svibnja 1994.

# USTAVNI SUD REPUBLIKE HRVATSKE

Ustavni sud Republike Hrvatske povodom ustavne tužbe R. J. iz O. na
sjednici u sastavu predsjednika Ustavnog suda Republike Hrvatske Jadranka
Crnića, te sudaca Ustavnog suda Republike Hrvatske Zdravka Bartovčaka,
dr. Nikole Filipovića, Ante Jelavića, mr. Vojislava Kučekovića, mr. Hrvoja
Momčinovića, Ivana Marijana Severinca i Mladena Žuvele održanoj 4. svibnja
1984. godine donio je

## ODLUKU

1. Usvaja se ustavna tužba i ukida se rješenje Upravnog suda Republike
Hrvatske od 17. lipnja 1993. godine broj US-6044/1992.

2. Predmet se vraća Upravnom sudu Republike Hrvatske na ponovni postupak.

3. Ova odluka objavit će se u "Narodnim novinama"

Obrazloženje:

Svojom dopuštenom i pravodobno podnesenom ustavnom tužbom R. J. tvrdi
da su mu rješenjem o odbačaju tužbe Upravnog suda Republike Hrvatske od
17. lipnja 1993. godine broj Us-6044/92 povrijeđena prava sudske kontrole
zakonitosti pojedinačnih akata upravnih vlasti i tijela koje imaju javne
ovlasti i pravo jednakosti građana pred sudovima i drugim državnim i tijela
koja imaju javne ovlasti, zajamčena odredbama članka 19. stavak 2. i 26.
Ustava Republike Hrvatske. Svoje tvrdnje podnositelj ustavne tužbe obrazlaže
navodima da mu je rješenjem Izvršnog vijeća Skupštine općine O. od 17.
rujna 1992. godine Ur. broj 2154-02-92-3 prestao radni odnos kao inspektoru
Uprave prihoda Općine O. Pred Općinskim sudom u O. pokrenuo je radni spor,
no taj sud se je rješenjem od 19. studenog 1982. godine broj P-268/92 oglasio
stvarno nenadležnim te tužbu odbacio. Žalbu protiv tog rješenja odbio je
Okružni sud u R. svojim rješenjem od 14. travnja 1993. godine broj Gž-2414/92.
Budući je po stanovištima tih sudova za odlučivanje u sporu nadležan Upravni
sud Republike Hrvatske da je pokrenuo upravni spor podnošenjem tužbe Upravnom
sudu Republike Hrvatske prilažući tužbi i navedeno rješenje Općinskog suda
u O. Tužba mu je međutim, odbaćena naprijed spomenutim rješenjem jer da
osporeno rješenje Izvršnog vijeća Skupštine općine O. nije upravni akt.

U provedenom postupku u Ustavnom sudu Republike Hrvatske izvršen je
uvid u spis Upravnog suda Republike Hrvatske broj Us-6044/92 i spis Općinskog
suda u O. broj p-268/92 Utvrđeno je da je rješenjem Općinskog suda u O.
od 19. studeckog 1992. godine broj P-268/92 taj sud se oglasio stvarno
nenadležnim povodom tužbe podnositelja ustavne tužbe radi utvrđenja nezakonitim
rješenja o prestanku radnog odnosa. Zakonitost istog rješenja podnositelj
ustavne tužbe osporavao je i u upravnom sporu koji je podnositelj ustavne
tužbe pokrenuo pred Upravnim sudom Republike Hrvatske u predmetu broj Us-6044/92
ali je taj sud tužbu odbacio rješenjem od 17. lipnja 1893. godine.

Upravni sud Republike Hrvatske pridonošenju rješenja o odbacivanju tužbe
nije primijenio odredbe članka 21. i 22. Zakona o parničnom postupku, koje
je bio dužan primijeniti temeljem odredbi članka 60. Zakona o upravnim
sporovinka budući je znao da se je Općinski sud u O. oglasio u istoj stvari
nenadležnim i nije izazvao sukob nadležnosti koji bi riješio temeljem odredbi
članka 40. stavak 1. točka 5. Zakona o redovnim sudovima Vrhovni sud Republike
Hrvatske. Ovakovim postupanjem Upravni sud Republike Hrvatske povrijedio
je podnositelju ustavne tužbe - Ustavom Republike Hrvatske zajamčeno pravo
na sudsku kontrolu zakonitosti pojedinačnih akata upravnih vlasti i tijela
koja imaju javne ovlasti (članak 19. stavak 2.) i pravo jednakosti pred
sudovima i drugim državnim i inim tijelima koja imaju javne ovlasti, pa
je odlučeno kao u izreci.

Odluka o objavi ove odluke zasniva se na odredbama članka 20. stavka
1. Ustavnog zakona o Ustavnom sudu Republike Hrvatske.

Broj : U-111-70/1994.

Zagreb, 4. svibnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Odluka, NN 49/1994-847